ЕЛЕМЕНТИ И КРИТЕРИЈУМИ ОЦЕЊИВАЊА У ЛАТИНСКОМ ЈЕЗИКУ – ГИМНАЗИЈА

ЕЛЕМЕНТИ:
· Читање и анализа (разумевање синтагма, реченица и текста и њихова анализа)
· Граматика 
· Писмени радови
· Вокабулар 

КРИТЕРИЈУМИ: 
Читање и анализа (разумевање синтагма реченица и текста и њихова анализа)

Приликом вредновања читања и разумевања текста од ученика се очекује да познаје и примењује правила традиционалног изговора, да анализира текст, уочи односе унутар реченице, текста и да га преведе.
За оцену довољан (2)-  ученик препознаје функције у реченици именује односе у реченици, али преводи само уз наставниково вођење
За оцену добар (3)- ученик уочава функцију у реченици, разуме односе у реченици, и преводи једноставне реченице.
За оцену врло добар (4) – ученик разликује функције у реченици, разуме односе у реченици и самостално преводи сложеније реченице.
 За оцену одличан (5) – ученик разликује функције у реченици, схвата и повезује односе у  реченици и успешно, и сасвим самостално преводи сложене реченице и текстове.

Граматика 
Приликом вредновања познавања граматичких облика од ученика се очекује да их разликује, обликује и самостално примењује.
За оцену довољан (2)-  ученик може поновити и набројати основна граматичка правила, препознати граматичке облике, али трба наставникову помоћ при њиховој примени
За оцену добар (3)- ученик разликује и тачно описује граматичке облике, деклинира и конјугира облике по реду, но није самосталан при преобликовању грамартичких облика и реченичних конструкција.
За оцену врло добар (4)- ученик самостално примењује граматичка правила, преобликује граматичке облике, реченичне конструкције као и садржаје у вези са синтасом реченице.
За оцену одличан (5)- ученик самостално примењује граматичка правила, преобликује граматичке облике и реченичне конструкције, разликује и повезује садржаје у вези са синтаксом реченице.

Вокабулар (стручни термини)
Приликом вредновања усвојености вокабулара  од сваког ученика се очекује да зна тачно навести речи у њиховом речничком облику,
Оцена зависиод  процента усвојености стручних термина.
· За оцену довољан (2)- 51%  минимално се очекује да је ученик усвојио од задатог броја термина
· За оцену добар (3) -  61% минимално се очекује да је ученик усвојио од задатог броја  термина
· За оцену врло добар (4)- 81%  минимално се очекује да је ученик усвојио од задатог броја  термина
· За оцену одличан (5) – 91% минимално се очекује да је ученик усвојио од задатог броја стручних термина
Критеријум писмених провера
· 42-55% - довољан (2)
· 56-71%- добар (3)
· 72-88%- врло добар (4)
· 89-100% - одличан (5)
Наведени проценти могу се у случају потребе прилагодити свеопштем успеху, и могућностима одељења.

НАПОМЕНА:
Ученик се при проверавању усвојености термина оцењује усменим испитивањем.
Познавање граматике се оцењује и усменим и писменим испитивањем, што се бележи у елементе граматике.
Превођење се процењује такође усменим и писменим проверама, што се бележи у елементе превођења (читање и анализа).
Ученик на крају школске године не може имати позитивну оцену уколико бар у два елемента нема позитивну оцену, или је просек свих оцена у сколској години мањи од 1,5.  
                                                                                                    Наставник латинског језика
                                                                                                      Наташа Стевић

